उन्होंने कहा कि कांग्रेस पार्टी ने भी दिल्ली के लिए पूर्ण राज्य की मांग की थी पर कभी इस मुद्दे का राजनीतिकरण नहीं किया. शीला ने कहा कि केजरीवाल को यह बात समझनी चाहिए कि दिल्ली एक केंद्र शासित क्षेत्र है. अगर वह यह सोचते हैं कि वह हरियाणा और उत्तर प्रदेश जैसा शासन मॉडल चला सकते हैं तो वह गलत समझ रहे हैं., कांग्रेस नेता ने कहा, ‘पहले उन्हें संविधान पढ़ना चाहिए. यदि उन्हें लगता है कि संविधान में संशोधन की जरूरत है तो उन्हें मोदी जी और संसद से संपर्क करना चाहिए.’